CELEX: 32018D0828(01)
Language: hr
Date: 2018-08-22 00:00:00
Title: Provedbena odluka Komisije оd 22. kolovoza 2018. o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina (Monzinger Niederberg (ZOI))

28.8.2018   
               
               
                  HR
               
               
                  Službeni list Europske unije
               
               
                  C 302/6
               
            
         PROVEDBENA ODLUKA KOMISIJE
         оd 22. kolovoza 2018.
         o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina
         (Monzinger Niederberg (ZOI))
         (2018/C 302/09)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
         budući da:
         
                     (1)
                  
                  
                     Njemačka je podnijela zahtjev za zaštitu naziva „Monzinger Niederberg” u skladu s dijelom II. glavom II. poglavljem I. odjeljkom 2. Uredbe (EU) br. 1308/2013.
                  
               
                     (2)
                  
                  
                     U skladu s člankom 97. stavkom 2. Uredbe (EU) br. 1308/2013 Komisija je pregledala taj zahtjev i zaključila da su zadovoljeni uvjeti iz članaka od 93. do 96., članka 97. stavka 1. i članaka 100., 101. i 102. te uredbe.
                  
               
                     (3)
                  
                  
                     Kako bi se omogućilo podnošenje prigovora u skladu s člankom 98. Uredbe (EU) br. 1308/2013, u Službenom listu Europske unije trebalo bi objaviti jedinstveni dokument iz članka 94. stavka 1. točke (d) te Uredbe i upućivanje na objavu specifikacije proizvoda koja je sastavljena tijekom prethodnog nacionalnog postupka za razmatranje zahtjeva za zaštitu naziva „Monzinger Niederberg”,
                  
               ODLUČILA JE:
         
            Jedini članak
            Jedinstveni dokument sastavljen u skladu s člankom 94. stavkom 1. točkom (d) Uredbe (EU) br. 1308/2013 i upućivanje na objavu specifikacije proizvoda za naziv „Monzinger Niederberg” (ZOI) nalaze se u Prilogu ovoj Odluci.
            U skladu s člankom 98. Uredbe (EU) br. 1308/2013 objava ove Odluke temelj je za podnošenje prigovora na zaštitu naziva iz prvog stavka ovog članka u roku od dva mjeseca od datuma objave u Službenom listu Europske unije.
         
         
            Sastavljeno u Bruxellesu 22. kolovoza 2018.
            
               
                  Za Komisiju
               
               Pierre MOSCOVICI
               
                  Član Komisije
               
            
         
         
            (1)  SL L 347, 20.12.2013., str. 671.
         
      
      
         
            PRILOG
            
               „MONZINGER NIEDERBERG”
            
            
               PDO-DE-02363
            
            
               Datum podnošenja zahtjeva: 29.6.2017.
            
            JEDINSTVENI DOKUMENT
            1.   Registrirani naziv
            
            „Monzinger Niederberg”
            2.   Vrsta oznake zemljopisnog podrijetla
            
            ZOI – zaštićena oznaka izvornosti
            3.   Kategorije proizvoda od grožđa i vina
            
            
                     
                        1.
                     
                     
                        Vino
                     
                  4.   Opis vina
            
            „Monzinger Niederberg” uživa svoj izraziti ugled zahvaljujući sorti rizling, koja svoje najbolje kvalitete ostvaruje na ovom iznimnom teroaru. Stoga je pod ZOI odobrena samo sorta vinove loze Weißer Riesling. Grožđe se bere kada dosegne najmanju masu mošta vinâ Spätlese. To su isključivo bijela vina koja nisu mutna.
            
               Kvalitetna vina
            
            Kvalitetna vina uvijek su elegantna vina s finim voćnim notama jabuke i agruma u aromi, karakterističnog mineralnog i uvijek suhoga okusa.
            Kvalitetna vina svijetle su žutozelene do slamnatožute boje.
            Vrijednosti analize navedene u nastavku, a koje se određuje s pomoću fizikalne i kemijske analize u skladu s relevantnim zakonodavstvom EU-a, obvezujuće su i moraju biti navedene na vinima na kojima se nalazi ta oznaka.
            Najmanji sadržaj šećera u moštu: 78 °Oe
            Najveći udio neprevrelog šećera jest 25 g/l, pod uvjetom da ukupni udio kiselosti izražen u g/l vinske kiseline iznosi najmanje 7,2 g/l. Ako je ona manja od 7,2 g/l, najveći udio neprevrelog šećera jest 18 g/l.
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                        15
                     
                  
                        Najmanja stvarna alkoholna jakost (u % volumnog udjela):
                     
                     
                        11
                     
                  
                        Najmanji ukupni udio kiselosti:
                     
                     
                        5,5  grama po litri, izraženo kao vinska kiselina
                     
                  
                        Najveći sadržaj hlapljivih kiselina (u miliekvivalentima po litri):
                     
                     
                         
                     
                  
                        Najveći ukupni sadržaj sumporova dioksida (u miligramima po litri):
                     
                     
                         
                     
                  Za analitička svojstva za koja nisu navedeni podaci primjenjuju se odredbe njemačkog Zakona o vinu i relevantno zakonodavstvo EU-a.
            
               Vina s posebnim svojstvima „Kabinett”
            
            Vina „Kabinett” uvijek su elegantna vina s finim voćnim notama jabuke i agruma u aromi, karakterističnog mineralnog i uvijek suhoga okusa.
            Vina s posebnim svojstvima „Kabinett” odlikuju se svijetlom žutozelenom do slamnatožutom bojom.
            Vrijednosti analize navedene u nastavku, a koje se određuje s pomoću fizikalne i kemijske analize u skladu s relevantnim zakonodavstvom EU-a, obvezujuće su i moraju biti navedene na vinima na kojima se nalazi ta oznaka.
            Najmanji sadržaj šećera u moštu: 78 °Oe
            Udio neprevrelog šećera od najmanje 25 g/l
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                        7
                     
                  
                        Najmanji ukupni udio kiselosti:
                     
                     
                        5,5  grama po litri, izraženo kao vinska kiselina
                     
                  
                        Najveći sadržaj hlapljivih kiselina (u miliekvivalentima po litri):
                     
                     
                         
                     
                  
                        Najveći ukupni sadržaj sumporova dioksida (u miligramima po litri):
                     
                     
                         
                     
                  Za analitička svojstva za koja nisu navedeni podaci primjenjuju se odredbe njemačkog Zakona o vinu i relevantno zakonodavstvo EU-a.
            
               Vina s posebnim svojstvima „Spätlese”
            
            Vina „Spätlese” uvijek su elegantna vina. U aromi sadrže fine voćne note jabuke i agruma, karakterističnog su mineralnog okusa i različitog stupnja slatkoće.
            Vina s posebnim svojstvima „Spätlese” odlikuju se svijetlom žutozelenom do slamnatožutom bojom.
            Vrijednosti analize navedene u nastavku, a koje se određuje s pomoću fizikalne i kemijske analize u skladu s relevantnim zakonodavstvom EU-a, obvezujuće su i moraju biti navedene na vinima na kojima se nalazi ta oznaka.
            Najmanji sadržaj šećera u moštu: 78 °Oe
            Udio neprevrelog šećera od najmanje 40 g/l
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                        7
                     
                  
                        Najmanji ukupni udio kiselosti:
                     
                     
                        5,5  grama po litri, izraženo kao vinska kiselina
                     
                  
                        Najveći sadržaj hlapljivih kiselina (u miliekvivalentima po litri):
                     
                     
                         
                     
                  
                        Najveći ukupni sadržaj sumporova dioksida (u miligramima po litri):
                     
                     
                         
                     
                  Za analitička svojstva za koja nisu navedeni podaci primjenjuju se odredbe njemačkog Zakona o vinu i relevantno zakonodavstvo EU-a.
            
               Vina s posebnim svojstvima „Auslese”
            
            Vina s oznakom „Auslese” visoke su slatkoće, a zbog utjecaja sive plijesni Botrytis cinerea, koja je u ovom slučaju poželjna, imaju aromu meda i grožđica.
            Vina s posebnim svojstvima „Auslese” odlikuju se slamnatožutom do zlatnom bojom.
            Vrijednosti analize navedene u nastavku, a koje se određuje s pomoću fizikalne i kemijske analize u skladu s relevantnim zakonodavstvom EU-a, obvezujuće su i moraju biti navedene na vinima na kojima se nalazi ta oznaka.
            Najmanji sadržaj šećera u moštu: 85 °Oe
            Udio neprevrelog šećera od najmanje 60 g/l
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                        7
                     
                  
                        Najmanji ukupni udio kiselosti:
                     
                     
                        5,5  grama po litri, izraženo kao vinska kiselina
                     
                  
                        Najveći sadržaj hlapljivih kiselina (u miliekvivalentima po litri):
                     
                     
                         
                     
                  
                        Najveći ukupni sadržaj sumporova dioksida (u miligramima po litri):
                     
                     
                         
                     
                  Za analitička svojstva za koja nisu navedeni podaci primjenjuju se odredbe njemačkog Zakona o vinu i relevantno zakonodavstvo EU-a.
            
               Vina s posebnim svojstvima „Beerenauslese”
            
            Vina sa svojstvima „Beerenauslese” visoke su slatkoće, a zbog utjecaja sive plijesni Botrytis cinerea, koja je u ovom slučaju ključna, imaju aromu meda i grožđica.
            Vina s posebnim svojstvima „Beerenauslese” odlikuju se zlatnožutom do tamnozlatnom bojom.
            Vrijednosti analize navedene u nastavku, a koje se određuje s pomoću fizikalne i kemijske analize u skladu s relevantnim zakonodavstvom EU-a, obvezujuće su i moraju biti navedene na vinima na kojima se nalazi ta oznaka.
            Najmanji sadržaj šećera u moštu: 120 °Oe
            Udio neprevrelog šećera od najmanje 90 g/l
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                        5,5 
                     
                  
                        Najmanji ukupni udio kiselosti:
                     
                     
                        5,5  grama po litri, izraženo kao vinska kiselina
                     
                  
                        Najveći sadržaj hlapljivih kiselina (u miliekvivalentima po litri):
                     
                     
                         
                     
                  
                        Najveći ukupni sadržaj sumporova dioksida (u miligramima po litri):
                     
                     
                         
                     
                  Za analitička svojstva za koja nisu navedeni podaci primjenjuju se odredbe njemačkog Zakona o vinu i relevantno zakonodavstvo EU-a.
            
               Vina s posebnim svojstvima „Eiswein”
            
            Vina „Eiswein” obilježena su jasnim voćnim notama i odsutnošću i najmanjeg traga plijesni Botrytis. Imaju visok stupanj slatkoće i izrazito su kisela.
            Vina s posebnim svojstvima „Eiswein” odlikuju se zlatnožutom do tamnozlatnom bojom.
            Vrijednosti analize navedene u nastavku, a koje se određuje s pomoću fizikalne i kemijske analize u skladu s relevantnim zakonodavstvom EU-a, obvezujuće su i moraju biti navedene na vinima na kojima se nalazi ta oznaka.
            Najmanji sadržaj šećera u moštu: 120 °Oe
            Udio neprevrelog šećera od najmanje 90 g/l
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                        5,5 
                     
                  
                        Najmanji ukupni udio kiselosti:
                     
                     
                        5,5  grama po litri, izraženo kao vinska kiselina
                     
                  
                        Najveći sadržaj hlapljivih kiselina (u miliekvivalentima po litri):
                     
                     
                         
                     
                  
                        Najveći ukupni sadržaj sumporova dioksida (u miligramima po litri):
                     
                     
                         
                     
                  Za analitička svojstva za koja nisu navedeni podaci primjenjuju se odredbe njemačkog Zakona o vinu i relevantno zakonodavstvo EU-a.
            
               Vina s posebnim svojstvima „Trockenbeerenauslese”
            
            Vina s posebnim svojstvima „Trockenbeerenauslese” visoke su slatkoće i u njihovoj se aromi meda i grožđica očituje ključan utjecaj sive plijesni Botrytis cinerea, zbog koje se grožđe smežura poput grožđica.
            Vina s posebnim svojstvima „Trockenbeerenauslese” odlikuju se zlatnožutom do tamnozlatnom bojom.
            Vrijednosti analize navedene u nastavku, a koje se određuje s pomoću fizikalne i kemijske analize u skladu s relevantnim zakonodavstvom EU-a, obvezujuće su i moraju biti navedene na vinima na kojima se nalazi ta oznaka.
            Najmanji sadržaj šećera u moštu: 150 °Oe
            Udio neprevrelog šećera od najmanje 120 g/l
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                        5,5 
                     
                  
                        Najmanji ukupni udio kiselosti:
                     
                     
                        5,5  grama po litri, izraženo kao vinska kiselina
                     
                  
                        Najveći sadržaj hlapljivih kiselina (u miliekvivalentima po litri):
                     
                     
                         
                     
                  
                        Najveći ukupni sadržaj sumporova dioksida (u miligramima po litri):
                     
                     
                         
                     
                  Za analitička svojstva za koja nisu navedeni podaci primjenjuju se odredbe njemačkog Zakona o vinu i relevantno zakonodavstvo EU-a.
            5.   Enološki postupci
            
            (a)   Osnovni enološki postupci
            
            Kvalitetna vina i sva vina s posebnim svojstvima
            Poseban enološki postupak
            Vina moraju dozrijevati samo u spremnicima koji uglavnom nemaju utjecaj na okus. Klasične hrastove bačve dopuštene su ako se dobivenu drvenastu aromu ne osjeti u vinu ili ako je ona diskretnog okusa. Drvenaste arome nastale zbog uporabe novih, malih bačvi kapaciteta ispod 600 l (npr. bačve slične bačvama barrique) nisu dopuštene.
            Djelomična dealkoholizacija, koncentracija i uporaba hrastovih strugotina nisu dopuštene.
            (b)   Najveći urodi
            
            Kvalitetna vina i sva vina s posebnim svojstvima
            75 hektolitara po hektaru
            6.   Ograničeno područje
            
            Područje „Monzinger Niederberg” obuhvaća tradicionalna vinogradarska područja vinogradarske zajednice Monzingen. Smješteno je na strmini okrenutoj na južnu stranu između grada Monzingen i izlaska s autoceste B 41 u smjeru Nussbauma. Ne uključuje područja južno od autoceste B 41, kao ni relativno nizinska područja (nagib < 15 %) na visoravni planinskih regija.
            ZOI „Monzinger Niederberg” obuhvaća ukupno 27,5543 ha.
            7.   Glavne sorte vinove loze
            
            Weißer Riesling – Riesling, Riesling renano, Rheinriesling, Klingelberger
            8.   Opis povezanosti
            
            
               Monzinger Niederberg, kvalitetna vina i sva vina s posebnim svojstvima
            
            
                     
                        1.
                     
                     
                        Geologija: Predmetno tlo rezidualno je tlo iz formacije Waderner Schichten, konglomerata koji je na tom području nastao taloženjem prije približno 280 milijuna godina. Može ga se pronaći jedino u dolini rijeke Nahe i dijelovima regije Saarland. Čak i u dolini Nahe postoji samo nekoliko mjesta na kojima se uzdiže formacija Waderner Schichten i ima tako snažan utjecaj na tlo kao u slučaju područja Monzinger Niederberg. Formacija Waderner Schichten sastoji se uglavnom od škriljevca i kvarcita, ali sadržava i žile kvarca. Ovaj je konglomerat na površini razjeden i u različitoj mjeri obogaćen humusom. Tla koja sadrže škriljevac i kvarcit kao formacija Waderner Schichten poznata su po tome što vinima sorte rizling često daju arome agruma i jabuke. Stoga postoji jasna razlika između vina s područja „Monzinger Niederberg” i onih s glinenih tala susjednih vinogradarskih područja koja se više ističu svojim breskvastijim, voćnim okusom. Budući da je tlo stjenovito, njegova se površina nakon oborina brzo suši. Razina vlage stoga brzo pada i na taj način sprečava razvoj nepoželjne plijesni.
                        Zbog toga plijesan Botrytis cinerea – koja je poželjna za određena vina s posebnim svojstvima – ostaje vrlo čista, što znači da čak i vina dobivena od grožđa zaraženih botritisom imaju iznimno čist i precizan profil arome.
                     
                  
                     
                        2.
                     
                     
                        Topografija: Vinogradi područja „Monzinger Niederberg” nalaze se između 160 m i 240 m nadmorske visine.
                        Na strmini okrenutoj na južnu stranu prosječni je nagib veći od 30 %.
                        Unatoč svojoj ponekad nepovoljnoj visini, područje „Monzinger Niederberg” zbog snažne je sunčeve svjetlosti tijekom dana uvijek puno toplije od usporedivih područja s ravnim terenima. Grožđe stoga može postići veći stupanj dozrijevanja, zbog čega vina imaju manji stupanj kiselosti te zrelije voćne arome.
                     
                  
                     
                        3.
                     
                     
                        Klima: Monzingen je jedna od (naj)hladnijih vinogradarskih zajednica na rijeci Nahe. Ono što je još važnije, područje „Monzinger Niederberg” optimalno je usmjereno prema suncu, zbog čega se tijekom dana vrlo brzo zagrijava. Na njega snažan utjecaj imaju strujanja toplog zraka koji se za sunčanih dana podiže iznad doline i dodatno zagrijava tlo. Nekoliko kilometara sjeverno nalazi se šuma Soonwald. Ona noću služi kao prirodan izvor hlađenja. Budući da najbolji dijelovi toga područja nisu izravno izloženi tim noćnim strujanjima hladnoga zraka, sporo se hlade. Područje ima oko 1 900 sunčanih sati godišnje. Prosječna dnevna temperatura iznosi 10 C. Razlika između dnevne i noćne temperature znatno je veća nego u istočnim dijelovima uzgojnog područja Nahe. Zbog relativno hladne klime vinogradarskog područja, vina s područja „Monzinger Niederberg” obično su nešto kvalitetnija od onih iz toplijih vinogradarskih područja, posebice onih u dolini donjeg toka rijeke Nahe.
                        Prosječna godišnja količina oborina iznosi 570 mm, uz 60 % oborina u vegetacijskom razdoblju.
                        Zbog relativno niske godišnje količine padalina u kombinaciji sa stjenovitim tlom koje ima vrlo ograničen kapacitet za skladištenje vode, bobice grožđa s područja „Monzinger Niederberg” uglavnom ostaju male. Zbog toga imaju bogatije arome, što se ogleda u vinima.
                     
                  
                     
                        4.
                     
                     
                        Ljudski utjecaji: Ljudski se utjecaj temelji na stoljetnim vinogradarskim tradicijama. Trsovi se obično uzgajaju na rešetkama. Redovi vinove loze uglavnom su postavljeni u smjeru sjever – jug. Time se osigurava dobra izloženost grožđa suncu i pravilno provjetravanje.
                        Kada je riječ o proizvodnji grožđa, vinar za vrijeme rasta trsova pomoću posebnih mjera održavanja, kao što su uklanjanje listova iz područja grozda ili prorjeđivanje bobica, može dobiti kvalitetnije bobice. Od ključne je važnosti i znanje o specifičnim klimatskim i geološkim okolnostima koje se prenosi iz naraštaja u naraštaj. Tijekom berbe posebna se važnost pridaje selekciji. Zdrave zelene do zlatnožute bobice izrazito su pogodne za proizvodnju kvalitetnih vina i vina s posebnim svojstvima „Kabinett”, „Spätlese” i „Eiswein”. Kada je riječ o vinima s posebnim svojstvima „Auslese”, „Beerenauslese” i „Trockenbeerenauslese”, poželjan je utjecaj sive plijesni (Botrytis cinerea). Ta gljivica tijekom suhog razdoblja uzrokuje nagli porast šećera u moštu, uz istodobno stvaranje vrlo čistih aroma meda i grožđica. Za vina „Eiswein” od presudne su važnosti dobro zdravlje grožđa te prirodni učinak mraza. Vinar u ranoj fazi, na temelju selekcije i datuma berbe, utvrđuje koje je grožđe prikladno za koja kvalitetna vina ili vina s posebnim svojstvima. Osim toga, za prenošenje svojstava na konačan proizvod mogu se upotrijebiti različite tehnike držanja u podrumu. To se posebno odnosi na sadržaj neprevrelog šećera koji ima važnu ulogu u razlikovanju kvalitetnih vina, vina „Kabinett” i vina „Spätlese”.
                     
                  9.   Osnovni dodatni uvjeti
            
            
               Pravni okvir:
            
            Nacionalno zakonodavstvo
            
               Vrsta dodatnog uvjeta:
            
            Dodatne odredbe u pogledu označivanja
            
               Opis uvjeta:
            
            Kvalitetna vina i vina s posebnim svojstvima najprije moraju proći službeni postupak ispitivanja kako bi ih se označilo bilo kojim od tradicionalnih izraza povezanih s tom oznakom izvornosti. Na boci se mora navesti broj izdanog inspekcijskog pregleda („amtliche Prüfungsnummer” ili „AP-Nummer”). Njime se zamjenjuje serijski broj.
            
               Poveznica na specifikaciju proizvoda
            
            www.ble.de/eu-qualitaetskennzeichen-wein